Vi (en familie på 4 ( 2 voksne, jente på 5 og gutt på 9)) bodde i leiligheten i tre netter i juli og er meget fornøyd med oppholdet. Leiligheten er faktisk mer trivelig og hadde mer personlighet enn hva bildene viser. Pièce de résistance var kanskje det store og velutstyrte kjøkkenet, og de to verandaene fulle av blomster og med utsikt til en pen og grønn bakgård. Leiligheten hadde alt det vi trengte (og mere til) for en familie på fire og var i tillegg meget stille. Selv om den ligger sentralt på Vestebro og vi var der blant annet på en lørdagskveld, var det helt stille i både bygården og nabolaget. Kommunikasjonen med Lise var utmerket hele tiden og vi anbefaler selvsagt leiligheten til andre!